ทานยาคุมแบบแผง21เม็ดมา2อาทิตย์ค่ะแล้ววันนั้นแฟนเกิดอารมณ์เลยเอาอวัยวะเพศมาแค่ถูๆแต่ได้ได้สอดนะคะแค่ปลายหัวไปโดนปากช่องคลอดนิดนึงแล้วเราเลยรีบผลักแฟนออกแต่ก็ยังทานยาคุมมาเรื่อยๆจนหมดผ่านมา5วันแล้วอยากรู้ว่ามีโอกาสเสี่ยงท้องมั้ยคะ
สวัสดีค่ะ หากได้ทานยาคุมกำเนิดต่อเนื่องมาแล้ว 2 สัปดาห์ โดยไม่มีวันที่ลืมทาน และทานยาใกล้เคียงกันในแต่ละวัน ไม่มีอาเจียนหรือท้องเสียร่วม ไม่ได้ทานยาบางชนิดร่วม ยาคุมก็จะช่วยป้องกันการตั้งครรภ์ได้มากกว่า 99% ค่ะส่วนการใช้อวัยวะเพศชายมาถูบริเวณปากช่องคลอด โดยไม่ได้สอดใส่และไม่ได้มีการหลั่งน้ำอสุจิ โอกาสที่จะตั้งครรภ์นั้นไม่น่าเกิดขึ้นได้ค่ะการที่ประจำเดือนยังไม่มา หากทานยาคุมกำเนิดมาหลายแผงแล้ว ก็อาจเป็นผลข้างเคียงอย่างหนึ่งของยาคุมกำเนิดได้ค่ะ แนะนำว่าเมื่อเว้นระยะครบ 7 วัน หากประจำเดือนยังไม่มา อาจลองตรวจหาการตั้งครรภ์ดู หากตรวจไม่พบ จะได้ไม่ต้องกังวล และเริ่มทานแผงใหม่ต่อไปได้เลยค่ะ